Այն, որ արձանի տեղադրման հարցը չի ներկայացվել Երեւանի քաղաքապետին կից քաղաքաշինական, բնապահպանական, հաղորդակցության եւ տրանսպորտի խորհրդի քննարկմանը, Բարսեղյանն ասաց, որ ներկայացնելու կարիք էլ չկար․ «Դա այդպես չի արվում, մենք ունենք գեղարվեստական խորհուրդ, իսկ բնապահպանական, քաղաքաշինական խորհրդում մենք թաղամասեր ենք քննարկում, խոշոր կառույցներ։ Արձանի տեղադրումն այն մասշտաբը չէ․ դրա համար այլ խորհուրդ կա, բայց, որպեսզի դա ավելի շատ հանրային լինի, մենք մրցույթ հայտարարեցինք եւ… բոլորի աչքի առաջ, ոչ թե գաղտագողի։ Այդ մրցույթին ամբողջ հանրապետության ուշադրությունն էր ուղղված։ Մենք Դաշնակցության, քաղաքապետարանի նախաձեռնող խմբի հետ միասին շրջեցինք քաղաքում, մի քանի տարբերակների մեջ ծանրութեթեւ արեցինք եւ ընտրեցինք Արամի փողոցի վրա առավելագույն ընդարձակ տարածքը։ Այդ տեղի ընտրությունը հաստատվել է, հեղինակի հետ եմ համաձայնեցրել՝ Ճարտարապետների միության նախագահ Մկրտիչ Մինասյանի հետ, ով ասաց՝ Տիգրան, ես 2 ձեռքով կողմ եմ այս աշխատանքի հենց այստեղ տեղադրմանը»։